Document ID: 32012D0048
Publication Date: 2012-01-26

Title and Content:
IZVEDBENI SKLEP KOMISIJE
z dne 26. januarja 2012
o podaljšanju veljavnosti Odločbe 2009/251/ES o zahtevi, da države članice zagotovijo, da se proizvodi, ki vsebujejo biocid dimetil fumarat, ne dajo na trg ali na njem niso dostopni
(notificirano pod dokumentarno številko C(2012) 321)
(Besedilo velja za EGP)
(2012/48/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti člena 13 Direktive,
ob upoštevanju naslednjega:
(1)
Odločba Komisije 2009/251/ES (2) zahteva, da države članice zagotovijo, da se proizvodi, ki vsebujejo biocid dimetil fumarat (DMF), ne dajo na trg ali na njem niso dostopni.
(2)
Odločba 2009/251/ES je bila sprejeta v skladu z določbami člena 13 Direktive 2001/95/ES, ki omejuje veljavnost Odločbe na največ eno leto, a dopušča njeno podaljšanje za dodatna obdobja, ki pa nikoli ne smejo biti daljša od enega leta.
(3)
Veljavnost Odločbe 2009/251/ES je bila podaljšana s sklepoma Komisije 2010/153/EU (3) in 2011/135/EU (4), in sicer obakrat za dodatno obdobje enega leta. Trenutno se preučuje vključitev trajne prepovedi DMF v proizvodih v Uredbo (ES) št. 1907/2006 Evropskega parlamenta in Sveta (5). Ker bo ta ukrep obravnaval enaka vprašanja kot Odločba 2009/251/ES, se mora Odločba 2009/251/ES zaradi pravne varnosti uporabljati, dokler ne začne veljati stalna prepoved iz Uredbe (ES) št. 1907/2006.
(4)
Na podlagi pridobljenih izkušenj in ker ni trajnega ukrepa za ravnanje s potrošnikom namenjenimi proizvodi, ki vsebujejo DMF, je treba podaljšati veljavnost Odločbe 2009/251/ES za nadaljnjih dvanajst mesecev.
(5)
Zato je treba Odločbo 2009/251/ES ustrezno spremeniti.
(6)
Ukrepi, predvideni s tem sklepom, so v skladu z mnenjem Odbora, ustanovljenega s členom 15 Direktive 2001/95/ES -
SPREJELA NASLEDNJI SKLEP:
Člen 1
Člen 4 Odločbe 2009/251/ES se nadomesti z naslednjim:
„Člen 4
Obdobje uporabe
Ta odločba se uporablja, dokler ne začne veljati Uredba Komisije o spremembi Priloge XVII k Uredbi (ES) št. 1907/2006 glede DMF ali do 15. marca 2013, pri čemer se upošteva zgodnejši datum.“
Člen 2
Države članice sprejmejo ukrepe, potrebne za uskladitev s tem sklepom, najpozneje do 15. marca 2012 in jih objavijo. O tem takoj obvestijo Komisijo.
Člen 3
Ta sklep je naslovljen na države članice.
V Bruslju, 26. januarja 2012

Classification:
Level 1 Topics: 100147
100160
Level 2 Topics: 100269
100191
100195
100196
Level 3 Topics: 138
1362
2449
13
All Topics: 2739
3618
4036
5451